Peter Andersen (arkitekt)

Peter Lauritz Møller Andersen (født 25. juni 1897, død 16. juli 1980) var en norsk arkitekt.

Andersen ble uteksaminert fra NTH i 1921 og var ansatt i fire år hos arkitekt Ole Landmark før han etablerte egen praksis i 1927. Han var hovedarkitekt for Landsutstillingen i Bergen 1928. Ellers har han tegnet en rekke bygninger av forskjellige slag i Bergensområdet, så som Fridalen kirke (1937) og Solheim kirke (1956), Folkets hus i Håkonsgaten (1958, sammen med Johan L. Andersen) og næringsbygg for Åstvedt Industrier i Blådalen (1967, sammen med Johan L. Andersen). Andersen har også tegnet flere av boligblokkene i Fyllingsdalen.

Referanser

Eksterne lenker 
 E. Hoffstad: Merkantilt biografisk leksikon: Hvem er hvem i næringslivet? (1935-utgave på Runeberg.org)

Norske arkitekter